《奇石歌和穆少春宪副》
明代·王世贞

女娲补天炼不尽，错落五色堆人寰。尧波九载涤磊块，秀出神人争巉颜。

昆山太巧灵壁顽，么么琐屑几案间。不见洞庭高峰一百尺，万古长含太虚碧。

谁令壮士掷天外，添汝迟鸿台畔色。萦云欱雾作变态，障日撑空饶定力。

穆子振奇者拜之，不肯遽草草磬折。簪笏拖朝绅自言，生平石交唯石君。

今复得此石，丈成三人拜。起呼石丈汝总崚，角裂缺吾不嗔爱。

汝苍苍貌殊久，何似生人老少成好丑。爱汝冰雪长相守，何似百卉春荣见霜朽。

爱汝不笑复不言，何似当面输心背面诟。爱汝不倾复不仄，何似狂飙靡草波立走。

石丈不肯答，王子为代之。昔在长庆时，牛家李家大参差。

我独称上客，傀俄其间不见疑。王生谓石丈，当时楼护亦如是，却怪平泉汝曹一小弟。

今年酒价亦太贵，奈何醒我使我不得醉。穆子戛拊歌乌乌，汝能出声一和无。

毋论穆子癖且孤，王生亦有愚公愚。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。